b'\n_START_ARTICLE_\nTeodosijus II\n_START_SECTION_\nGyvenimas\n_START_PARAGRAPH_\nTeodosijus gim\xc4\x97 401\xc2\xa0m. imperatoriui Arkadijui ir jo frank\xc5\xb3 kilm\xc4\x97s \xc5\xbemonai Elijai Eudoksijai. 408\xc2\xa0m. t\xc4\x97vas mir\xc4\x97 ir 7 met\xc5\xb3 s\xc5\xabnus tapo Ryt\xc5\xb3 Romos imperijos imperatoriumi._NEWLINE_Vyriausybei i\xc5\xa1 prad\xc5\xbei\xc5\xb3 vadovado pretorijon\xc5\xb3 prefektas Antemijus, kuriam pri\xc5\xbei\xc5\xabrint buvo pastatytos Teodosijaus sienos._NEWLINE_414\xc2\xa0m. Teodosijaus vyresn\xc4\x97 sesuo Pulcherija buvo paskelbta Augusta ir tapo regente. Nuo 416\xc2\xa0m. Teodosijus vald\xc4\x97 pats, bet sesuo jam dar\xc4\x97 didel\xc4\x99 \xc4\xaftak\xc4\x85. 421\xc2\xa0m. Teodosijus II ved\xc4\x97 Elij\xc4\x85 Eudocij\xc4\x85, graik\xc5\xb3 kilm\xc4\x97s moter\xc4\xaf. Jie susilauk\xc4\x97 dukters Licinijos Eudoksijos._NEWLINE_Paskatintas Pulcherijos, Teodosijus II susidom\xc4\x97jo krik\xc5\xa1\xc4\x8dionybe ir prad\xc4\x97jo kar\xc4\x85 su Sasanidais (421\xe2\x80\x93422\xc2\xa0m.), kurie persekiojo krik\xc5\xa1\xc4\x8dionis. Karas baig\xc4\x97si lygiosiomis, nes Teodosijus II tur\xc4\x97jo tartis, kai hunai nusiaub\xc4\x97 Konstantinopol\xc4\xaf._NEWLINE_423\xc2\xa0m. mir\xc4\x97 Vakar\xc5\xb3 Romos imperatorius Honorijus, Teodosijaus II, ir primicerius notariorum Joanas. Honorijaus sesuo Gala Placidija ir jos s\xc5\xabnus Valentinianas III pab\xc4\x97go \xc4\xaf Rytus ir po ilg\xc5\xb3 svarstym\xc5\xb3 424\xc2\xa0m. Teodosijus II paskelb\xc4\x97 kar\xc4\x85 Joanui. 425\xc2\xa0m. gegu\xc5\xbe\xc4\x99 Valentinianas III tapo Vakar\xc5\xb3 Romos imperatoriumi, o jo motina\xc2\xa0\xe2\x80\x93 regente. Kad b\xc5\xabt\xc5\xb3 sustiprinti ry\xc5\xa1iai tarp abiej\xc5\xb3 imperij\xc5\xb3, Licinija Eudoksija tapo Valentiniano III su\xc5\xbead\xc4\x97tine.\n_START_SECTION_\nUniversitetas ir \xc4\xafstatym\xc5\xb3 kodeksas\n_START_PARAGRAPH_\n425\xc2\xa0m. Teodosijus \xc4\xafk\xc5\xabr\xc4\x97 Konstantinopolio universitet\xc4\x85. Tarp kit\xc5\xb3 dalyk\xc5\xb3 buvo d\xc4\x97stoma teis\xc4\x97, filosofija, medicina, aritmetika, geometrija, astronomija, muzika ir retorika._NEWLINE_429\xc2\xa0m. Teodosijus II paskyr\xc4\x97 komisij\xc4\x85 surinkti visus \xc4\xafstatymus, i\xc5\xa1leistus nuo Konstantino I laik\xc5\xb3, kad b\xc5\xabt\xc5\xb3 sukurta vieninga teisin\xc4\x97 sistema. Planas nepavyko, bet antroji komisija surinko \xc4\xafstatymus ir i\xc5\xa1leido kaip Codex Theodosianus 438\xc2\xa0m. Teodosijaus II teis\xc4\x97s kodeksas buvo Justiniano I kodekso pagrindas.\n_START_SECTION_\nKarai su hunais, vandalais ir persais\n_START_PARAGRAPH_\nRyt\xc5\xb3 Romos imperij\xc4\x85 niokojo trumpi hun\xc5\xb3 i\xc5\xa1puoliai. 447\xc2\xa0m. hunai buvo prie Konstantinopolio, bet Anatolijui pavyko su jais susitarti. Imperatorius mok\xc4\x97jo apie 114,5\xc2\xa0kg aukso hunams, o v\xc4\x97liau dvigubai._NEWLINE_Kai vandalai u\xc5\xbegrob\xc4\x97 Afrik\xc4\x85 439\xc2\xa0m. Ryt\xc5\xb3 ir Vakar\xc5\xb3 imperatoriai pasiunt\xc4\x97 paj\xc4\x97gas \xc4\xaf Sicilij\xc4\x85 atgauti Kartaginos, bet projektas nepavyko. Matydami ma\xc5\xbe\xc4\x85 sien\xc5\xb3 apsaug\xc4\x85 hunai ir Sasanidai paskelb\xc4\x97 kar\xc4\x85. 443\xc2\xa0m. hunai sumu\xc5\xa1\xc4\x97 dvi rom\xc4\x97n\xc5\xb3 armijas. Tik sutikus mok\xc4\x97ti 687\xc2\xa0kg aukso hunai atsitrauk\xc4\x97. Karas su persais baig\xc4\x97si 422\xc2\xa0m.'